钦定古今图书集成/明伦汇编/闺媛典/第088卷 > 詹伯妻储氏
## 钦定古今图书集成/明伦汇编/闺媛典/第088卷 > 詹伯妻储氏

按《安庆府志》：“储氏，桐城人，詹伯妻。年十四归伯，有志
操。田家罕蔽内外，而储独谨，出入不妄言动。事孀姑
杨甚孝，操井臼辟纑以佐伯读书。伯渡石溪溺死，储
绕岸长号，求尸不得，自投于河。诸姒争挽之，士人感
动，为之捩舟结网，尸乃获。储为吮口鼻血，已即欲殉，
为姒所持。弥月扃户沐浴，自经于灵座下。乡人为之”
树石表墓云：